open-index/open-wikipedia-markdown huggingface dataset:
Brannfly

**Brannfly** er en flyvemaskin som er konstruert, ombygget eller spesialutstyrt for bekjempelse av ildebrann. Brannfly kan være fly med tanker hvor man pumper inn vann, amfibiefly som tar inn vann ved kontakt med vannoverflaten i fart, eller helikoptere med vannposer hengende under.

Brannfly har kapasitet til å dynke områder med store mengder vann og kjemikalier, som branndempende skum og geléaktig substanser som egner seg særlig til bekjempelse av skogbranner.


Fil:Kfd-205-N408KC-050428-26cr.jpg|Kern County Fire Department i California hvor helikopteret Bell 205 slipper vann under en øvelse
Fil:PZL M18B Dropping Water.jpg|En PZL M-18 Dromader slipper vann i Sør-Dakota
Fil:Canadair CL-215 in Spanish service 4316.jpg|Et spansk Canadair CL-215T slipper vann
Fil:Watertanker IL-76D of IRGC.jpg| Et IL-76TD fra IRGC utfører vannslukkingsmanøvre ved flyshow i Iran


## Referanser


## Litteratur
* Keijsper, Gerard (juli 2008): «Water-Bombers Required!» i: *Air Forces Monthly*, London: Key Publishing.
* Marsaly, Frederic & Pretat, Samuel (mai 2012): «Bombardiers d'eau Canadair Scoopers» i: *Editions Minimonde76,* ISBN 9-782954-181806.
* Jendsch, Wolfgang: ''Aerial Firefighting'', om internasjonal brannbekjempelse fra luften.
* Pickler, Ron & Milberry, Larry (1995): *Canadair: The First 50 Years,* Toronto: CANAV Books, ISBN 0-921022-07-7.

## Eksterne lenker
* 
* «The Effectiveness and Efficiency of Aerial Firefighting in Australia» , *Bushfirecrc*
* Fixed-wing gallery, *Wildlandfire.com*
* Wildfire News 
* Bambi Bucket Systems
Glasnost (sang)

**«Glasnost»** er en norsk sang, skrevet av Jahn Teigen med tekst av Knut Meiner. Den var et av bidragene til Melodi Grand Prix 1988, den norske uttakingen til Eurovision Song Contest 1988 i Dublin i Irland.

Sangen ble framført på norsk av Jahn Teigen. Tre unge gutter var støttevokalister på scenen, en av dem barneskuespiller og senere lege Kristian Tonby. På lydsporet høres hele gutterekka til St. Hallvard-guttene. I semifinalen deltok «Glasnost» i den andre duellen og møtte «Je ne sais pas» framført av Anita Kanstad. Med 73,6 prosent mot 26,4 prosent av stemmene, gikk «Glasnost» til finalen i Oslo. Der endte Teigens sang på 2.-plass med 55 poeng.

## Innspilling
*Jahn Teigen. Utgitt på singlen EMI 50999-1375077 i 1988.

## Referanser
Hey go go

**«Hey go go»** er en norsk sang. Melodien er skrevet av Ole Salsten. Han skrev også teksten sammen med Marit Vollen. Sangen var ett av bidragene til Melodi Grand Prix 1988, den norske uttakingen til Eurovision Song Contest 1988 i Dublin i Irland.

Sangen ble framført på norsk av Ola Fjellvikås. I duell 5 i semifinalen slo den «Åpne dører» – framført av Odd Arvid Eilertsen, Tor og Sverre Kjelsberg – med 88 prosent av stemmene. I finalen endte sangen på en tredjeplass med 54 poeng.

## Innspilling
*Ola Fjellvikås. Utgitt på singelen Mariann MSN&nbsp;144 i 1988.

## Referanser
Panagiotis Kampouridis

**Panagiotis Kampouridis** (født 17. mars 1983) er en gresk seiler som spesialiserer seg i 470. Under Sommer-OL 2012 i London representerte han landet sitt, der han ble nummer 19. 

## Referanser


## Eksterne lenker
*
Starrelva (nord)

**Nordre Starrelv** er en bekk på ca. 12,6 km, som har Våletjern i Stange som sin opprinnelse. Den renner så igjennom nordlige deler av Stange kommune, og havner i Svartelva. Nordre Starrelva renner da igjennom Stange, Romedal og ut i Svartelva ved Ilseng.

Siden 2004 har Nordre Starrelv vært sterkt infisert med kjempespringfrø, som er en fremmed art i Norge. Og i 2013 fikk Stange 20 000 kr av Fylkesmannen i Hedmark, for bekjempelse av kjempespringfrø.

## Referanser



## Eksterne lenker

Norgeskart
Våletjern

**Våletjern** kan blant annet vise til: 
 
* Våletjern (Drangedal), et vann i Kjosen, øst i Drangedal kommune i Telemark. 
* Våletjern (Stange), også kjent som, et vann og et naturreservat i Stange kommune i Hedmark fylke.
Skiftenøkkel

** Skiftenøkkel ** er et verktøy som brukes til å skru sekskantede og firkantede skruehoder, muttere og lignende med. Skiftenøkkelen brukes til å skru muttere, franske treskruer og maskinskruer med. Skiftenøkkelen kan også erstattes av rørtang, vannpumpetang, fastnøkkel, tangen og skralle. Bruk av enkelte av disse kan forårsake skader på arbeidsstykket. Skiftenøkkelen har den samme funksjon som fastnøkkelen, men skiftenøkkelen kan skifte størrelse til etter stor mutter man skal gripe rundt, mens fastnøkkelen sliter minst på skruesporene. Ved bruk av skiftenøkkel er det viktig at det ikke er slark i kjeven og at den faste delen av kjeven trekker, ikke skyver, da den tåler større belastning enn den bevegelige kjeven.

## Historie
Skiftenøkkelen ble oppfunnet av Johan Petter Johansson i 1891. Han hadde et firma som het Enköpings Mekaniska Verksted i Sverige og ble kjøpt opp av Berndt August Hjorth og firmaet ble kalt for BA Hjort & Co som fikk navnet Bahco. Skiftenøkkelen ble en svensk oppfinnelse som finnes over hele verden og Bahco har produsert +100 millioner av dem.

## Se også
* Fastnøkkel
* Pipenøkkel
* Verktøy
* Skrutrekker
* Nøkkelverktøy

## Kilder
* http://www.bahco.com/no/bahco_history.html
Det er vår tur nå

**«Det er vår tur nå»** er en norsk sang. Melodien ble skrevet av Arne Garvang og teksten ble skrevet av Terje Nordby og Liv Aakvik. Den var ett av bidragene til Melodi Grand Prix 1981, den norske uttakingen til Eurovision Song Contest 1981 i Dublin i Irland.

Sangen ble framført på norsk av Tramteateret. Den endte på en 4.-plass med 59 poeng.

## Innspilling
*Tramteateret. Utgitt på singlen Talent TS&nbsp;118 i 1981. Produsent: Ola Johansen. Arrangement: Øivind Westby.

## Referanser


## Eksterne lenker
*
Anton Dahlberg

**Anton Carl Diderik Dahlberg** (født 10. mai 1985) er en svensk seiler som spesialiserer seg i 470. I Sommer-OL 2012 i London representerte han landet sitt, der han ble nummer 16.

Under Sommer-OL 2020 i Tokyo som ble arrangert i 2021, tok han sølv.

Under Sommer-OL 2024 som ble avholdt i Paris, tok han bronse.

## Referanser


## Eksterne lenker
*
Sven Coster

**Sven Coster** (født 2. desember 1978) er en nederlandsk seiler som spesialiserer seg i 470. I Sommer-OL 2012 i London representerte han landet sitt og ble nummer 12 i klassen. 

## Referanser


## Eksterne lenker
*
Al-Faw

**Faw** (arabisk: الفاو, *al-Fāw*; alternative skrivemåter *Fao* eller *Fau*) er en by i Irak med 105.080 innbyggere (1. januar 2005) på al-Faw-halvøya. Den er øst for Umm Qasr mellom Kuwait og Iran ved Den persiske gulf. Byen ligger rett ved vannveien Shatt al-Arab, som danner grensen mot Iran.

Al-Faw-halvøya er Iraks eneste tilgang til havet, og derfor av stor betydning. Mange militære operasjoner har hatt som mål å sikre seg denne delen av indre kyst av Persiabukta. Som havneby er Al-Faw ikke av særlig betydning; da er Umm Qasr viktigere fordi den har landets enbeste dypvannskaier.

## Eksterne lenker
* 
* Kart over Kuwait, som også viser al-Faw
Rettholt

** Rettholt ** er et presisjonsverktøy som brukes ofte til forlengelse til vaterpass. Rettholten er for det meste laget av aluminium også av stål og fås gjerne i lengder fra 1 til 4 meter. Rettholten brukes av tømrere, snekkere, murere, gartnere og steinleggere. Rettholten kan brukes til bl.a å streke etter, plane ut jord og grus og se om det er plant. Enkelte rettholter har innfelte libeller og kan brukes som vater. Rettholdt kan ha én måleflate, eller to parallelle.

Rettholt brukes også til å trekke av mørtel eller betong på gulv. 

## Se også
* Verktøy
* Vaterpass
* Meterstokk
* Målebånd

## Referanser
Paralepidocephalus yui

***Paralepidocephalus yui*** er en smerlingart. Den er bare kjent fra et lite område i Yunnan-provinsen i Kina.

Kottelat (2012) regner *P. yui* som den eneste gyldige arten i sin slekt. En annen art, *Paralepidocephalus guishanensis*  Li, 2004, betraktes som tvilsom (*species inquirenda*).

## Referanser
 

## Eksterne lenker
* 
*
Plansliper

** Plansliper ** er et slipeverktøy som brukes til å pusse tre, maling, metall og lakk. Maskinen drives av 230 volt strøm eller batteri og de fås fra 100 til 800 watt, avhengig av hvor kraftig den trenger å være. Plansliperen er en vibrerende maskin som man setter på vanlig sandpapir på eller sandpapir med borrelås. Plansliperen brukes av snekkere, tømrere og billakkerere. Maskinen blir ofte erstattet med sentersliperen og trekantsliperen på grunn av lav effektivitet. 

Plansliperen ble oppfunnet av det tyske selskapet Festool i 1951 som var verdens første vibrerende slipemaskin.

Plansliper kan også vise til det som på engelsk kalles *surface grinder* («overflatesliper»).

## Se også
* Båndsliper
* Eksentersliper
* Rettsliper
* Overflatesliper
Theriodes sandakanensis

***Theriodes sandakanensis*** er en ferskvannsfisk. Den er utbredt i den nordlige delen av Borneo.

Arten ble tidligere kalt *Lepidocephalichthys sandakanensis*, men Kottelat flyttet den i 2012 til en egen slekt.

## Kilder
* 
* 
## Eksterne lenker
*
Cobitis maroccana

***Cobitis maroccana*** er en fiskeart. Den er den eneste sandsmetten (familien Cobitidae) som forekommer i Afrika. Arten er utbredt i elvene Loukkos og Sebou nord i Marokko.

## Referanser
 

## Kilder
* 
* 
## Eksterne lenker
*
Onán Barreiros

**Onán Barreiros** (født 3. november 1981) er en spansk seiler som spesialiserer seg i 470. Under Sommer-OL 2012 i London representerte han landet sitt, der han ble nummer 11. 

## Referanser


## Eksterne lenker
*
Stambane

**Stambane** er en jernbane som forbinder landsdeler.

I Norge har man disse stambanene, listet opp kronologisk:
*Rørosbanen, fullført 1877 mellom Østlandet (Hamar) og Trøndelag (Røros), 1880 mellom Trondhjem og Kristiania.
*Bergensbanen, fullført 1909.
*Dovrebanen, fullført 1921.
*Sørlandsbanen, fullført 1938 fra Oslo til Kristiansand, til Stavanger i 1944.
*Nordlandsbanen, fullført fra Trondheim til Mosjøen i 1940, til Mo i Rana i 1942, til Fauske i 1958 og til Bodø i 1962.

## Referanser
George Smith

**George Smith** er navnet til flere personer:

## Politikere
* George Smith (assyriolog) (født 1840&ndash;1876), en banebrytende engelsk assyriolog.
* George Otis Smith (1871&ndash;1944), amerikansk geolog.
* George William Smith (1762&ndash;1811), advokat og politiker i Virginia i USA, satt flere perioder i delegatenes hus i Virginia, to ganger fungerende guvernør før han ble valgt som den 17. Guvernør av Virginia.

## Idrettsutøvere
* George Smith (tautrekker) (født &ndash;1915), en britisk sportsutøver som deltok i de olympiske leker 1908 i London.

## Kunstnere
* George Albert Smith (oppfinner) (1864&ndash;1959), oppfinner, scenehypnotisør, spiritistisk medium, astronom og foreleser om laterna magica og en av pionerene innen britisk film.
* George Hamilton Smith (f. 1949), libertariansk forfatter og lærer.

## Andre
* George E. Smith (f. 1930), amerikansk fysiker og Nobelprisvinner.
Sinjar

**Sinjar** eller **Sinǧar** (arabisk: سنجار, kurdisk: *Şingal*, gammelsyrisk:  ܫܝܓܪ , *šiggar*) er en by på fjellet Sinjar i distriktet Sinjar (se kartet) i provinsen Ninawa i Irak, tett på grensen mot Syria. 

Ofte brukes *Sinjar* om hele fjellregionen (se Sinjarfjellene), som er vesentlig større.

Befolkningen i selve byen ble i 2013 anslått til 23.023. Byen er for det meste befolket av  kurdiske yezidier, med  arabiske og assyriske kristne minoriteter.

En stor høyde i over grensen til nordøstre Syria, kjent som Tell Hamoukar, viser at det der har vært en bysivilisasjon så lang tid tilbake som år 4000 f.Kr.  Sinjardalen tilhørte den nordlige ubaidkulturen. På Sinjarsletten, der Tell Hamoukar ligger, er det rester av en rekke enda eldre sivilisasjoner (Hassuna, Halaf, Ubaid). Mer enn 200 funnsteder er kjente.

Noen kilder nevner Sinjar som den by der den kristne helgen Abd-al-Masih led martyrdøden. Ibn al-Akfani ble født i Sinjar.

Sinjar var *location* for litt av innspillingen av filmen *[[Exorcisten]]* fra 1973.

2. august 2014 ble byen Sinjar  og områdene rundt erobret av islamistgruppa ISIL som har lovet å utrydde yezidiene. Det meste av befolkningen flyktet, men mange tusen ble drept eller tatt til fange. Flere hundre tusen flyktet til Syria eller de kurdiske områdene lenger øst. Flere titusener gikk høyere opp i fjellet der de manglet vann, mat og ly for den sterke sola.  

Da ISIL angrep kunne kurdiske peshmergas bare holde sine stillinger i få timer, før de trakk seg unna. Motangrep fra syriske kurdere så vel som fra nye peshmergastyrker  frigjorde deler av området, og nådde 8. august fram til noen av flyktningene i fjellet.  

## Referanser
Hamnsundhelleren

**Hamnsundhelleren** er en heller som ligger i Hamnsund i Haram kommune. Helleren ligger 60 moh. og ble dannet som en brenningshule. Det er gjort funn av dyr og fugler fra steinalderen i helleren.

## Eksterne lenker
*
Nibbedalen kraftverk

**Nibbedalen kraftverk** er et vannkraftverk nær Hellesylt i Stranda kommune i Møre og Romsdal.

Det ligger i samme bygg som Langedalen kraftverk. Navnet på bygget er **Litlebø kraftverk**.

Det er et elvekraftverk som utnytter et fall på 62 meter i Nibbedalselva. 

Kraftverket har en francisturbin på 1,7 MW. Årsproduksjon 4,9 GWh.

Cadre AS startet i 2021 med drift og forvaltning av norsk småkraft, i samarbeid med det finske kommunalt eide kraftselskapet Suomen Voima Oy.

## Referanser


## Kilder
* 
* NVE vannkraftdatabase Nibbedalen
* Cadre 
* Hellesylt.no: Opna Litlebø kraftverk (arkiv)
* Hellesylt.no: Litlebø Kraftverk har starta opp (arkiv)
Nummeropplysning

**Nummeropplysning** er en tjeneste som formidler informasjon om personers og virksomheters telefonnummer. I tillegg formidles gjerne informasjon om adresse, veibeskrivelse, epostadresse, åpningstider og lignende.

Tjenesten er typisk avgiftsbelagt. Opprinnelig ble nummeropplysning levert direkte av teleoperatøren som hadde monopol, men i de fleste land er nummeropplysning nå deregulert og leveres av ulike konkurrerende tjenestetilbydere.

Den europeiske union har innført den harmoniserte nummerserien 118XXX for nummeropplysningstjenester.
Ja (sang)

**«Ja»** er en norsk sang. Melodien ble skrevet av Jahn Teigen og teksten ble skrevet av Herodes Falsk. Den var ett av bidragene til Melodi Grand Prix 1980, den norske uttagingen til Eurovision Song Contest 1980 i Haag i Nederland.

Sangen ble framført på norsk av Jahn Teigen. I finalen endte den på en niendeplass med 32 poeng.

## Innspilling
*Jahn Teigen. Utgitt på singlen RCA Victor PB&nbsp;9523 i 1980. Produsent: Tore Syvertsen.

## Referanser
Hans Kristian Wear

**Hans Kristian Bøe Wear** (født 18. juni 1980) er en norsk skytter fra Styrvoll i Vestfold, som ble skytterkonge på Landsskytterstevnet 2012 på Voss. Wear skyter for Vestfold skyttersamlag i Viken I når han konkurrerer i DFS. Under Landsskytterstevnet 2007 i Steinkjer ble Wear norgesmester i feltskyting, samt i stangskyting.

## Referanser


## Eksterne lenker
*
Voodoo (sang)

**«Voodoo»** er en norsk sang. Melodi og tekst ble skrevet av Terje Rypdal. Den var ett av bidragene til Melodi Grand Prix 1976, den norske uttagingen til Eurovision Song Contest 1976 i Haag i Nederland.

Sangen ble framført på norsk av Gudny Aspaas og Jahn Teigen med lite orkester og så på nytt av Inger Lise og Jahn Teigen med stort orkester. Den endte på en andreplass med 351 poeng. Det var i denne sangen Jahn Teigen opptrådte med sitt berømte skjelettkostyme.

## Innspilling
Inger Lise og Jahn Teigen. Utgitt på singlen Talent TS&nbsp;045 i 1976.

## Referanser
Knut Erik Svarstad

**Knut Erik Svarstad** (født 12. juni 1991) er en norsk skytter fra Bamble i Telemark, som ble skytterkonge på Landsskytterstevnet 2011 i Bodø etter omskyting med den doble skytterkongen Gunnar Halbjørhus. Svarstad skyter for Bamble Skytterlag når han konkurrerer i Det frivillige Skyttervesen.

## Referanser
Café le swing

**«Café le swing»** er en norsk sang. Melodien ble skrevet av Robert Morley og teksten ble skrevet av ekteparet Eva S. og Finn Jansen. Den var ett av bidragene til Melodi Grand Prix 1990, som var det norske uttaket til Eurovision Song Contest 1990 i Zagreb i Jugoslavia.

Opprinnelig ble sangen introdusert under tittelen *Tap Dance*, men tittelen ble forandret før finalen.

Sangen ble framført på norsk av Tor Endresen. Den gikk videre til en «superfinale». Sangen endte på en tredjeplass med 312 poeng.

## Innspilling
*Tor Endresen. Utgitt på singlen Mariann MSN&nbsp;155 i 1990. Arrangør: Pete Knutsen.

## Referanser
Smil (sang)

:*Se annet sted for [[Smil (Marcus & Martinus-sang)]]
*'«Smil»''' er en norsk sang. Melodien ble skrevet av Nora Buraas og teksten ble skrevet av Ove Borøchstein. Den var ett av bidragene til Melodi Grand Prix 1990, den norske uttagingen til Eurovision Song Contest i Zagreb i Jugoslavia.

Sangen ble framført på norsk av Jahn Teigen. Han overrasket alle ved at han i all hemmelighet hadde fått Anita Skorgan og Carola til å stille opp som kor. Den kvalifiserte seg til «superfinalen». Sangen endte på en andreplass med 316 poeng.

## Innspilling
*Jahn Teigen. Utgitt på singlen EMI 1375357 i 1990. Produsenter: Jahn Teigen og Bjørn Ole Rasch.

## Referanser
Republikken Syria

**Republikken Syria** var en stat i nåværende Syria som ble dannet 14. mai 1930 i det franske mandatområdet Syria og Libanon utav Staten Syria som da fikk en ny konstitusjon. I 1958 inngikk Syria i Den forente arabiske republikk.

## Referanser


## Eksterne lenker

* Corpus juris du Mandat français
*
Anita Rehoff Larsen

**Anita Rehoff Larsen** (født 26. mai 1977) driver Sant & Usant sammen med Tone Grøttjord, og jobber som filmprodusent i samme selskap.

Larsen har sin utdannelse fra universitetet i Sunderland, England, hvor hun studerte film- og TV-produksjon.
Hun har regissert og produsert flere korte dokumentarfilmer for TV- og filmfestivaler, som er blitt vist både nasjonalt og internasjonalt.

## Filmografi
* *[[Gunda (film)|Gunda]]* (2020) produsent
* *[[When the boys return]]* (2012) produsert
* *[[Til ungdommen (film)]]* (2012) produsert
* *[[Nok en dag]]* (2010) regissert
* *Men livet lever* (2008) regissert

## Referanser


## Kilder
Sant & Usant

## Eksterne lenker
*
Optimist (sang)

**«Optimist»** er en norsk popsang som ble fremført av Jahn Teigen. Han komponerte melodien, og han skrev teksten sammen med Ove Borøchstein og Knut Meiner. Sangen var ett av bidragene i Melodi Grand Prix 1989, men tok seg ikke videre til superfinalen – til publikums store overraskelse og frustrasjon. «Optimist» er en av Teigens aller mest kjente sanger, og var ifølge Teigen selv den låten flest trakk frem når de skulle nevne én Teigen-låt.

## Melodi Grand Prix
Sangen var én av ni låter som deltok i norske Melodi Grand Prix 1989 i Stavanger Forum. Av de ni skulle tre låter avansere til superfinalen. Den endelige vinneren skulle få representere Norge i Eurovision Song Contest 1989 i Lausanne i Sveits.

På forhånd var «Optimist» den store favoritten til å vinne den norske finalen, men juryene ville det annerledes. Da de tre superfinalistene ble offentliggjort, og «Optimist» ikke var blant dem, satte et skuffet publikum i gang med å bue og pipe. Til slutt måtte Teigen løpe ut på scenen og ta imot publikums hyllest, mens programleder Øystein Bache prøvde å få sendingen videre. Den svenske journalisten Måns Ivarsson kalte resultatet for en skandale og sammenlignet Teigens fall som «om brudgommen ble kastet ut fra bryllupsfesten», mens rasende seere mente juryene hadde boikottet Teigen. Til slutt vant Britt-Synnøve Johansen med «Venners nærhet».

Mens vinnerlåten ble raskt glemt, ble «Optimist» en salgssuksess og ble etter hvert en av Teigens mest kjente og kjære låter. Da *[[Nettavisen]]* i 2016 spurte Teigen om hvilken sang folk trakk frem når de møtte ham, svarte Teigen: «Optimist».

## Listeplasseringer
I motsetning til vinneren, gikk «Optimist» inn på VG-lista og nådde der en fjerdeplass. Dette var den beste plasseringen til en Melodi Grand Prix-låt siden «La det swinge» toppet lista fire år tidligere. «Optimist» lå 17 uker på *[[Norsktoppen]]*, mens vinneren «Venners nærhet» lå to uker på samme liste.

## Referanser
Valldøla

**Valldøla** er ei elv i Fjord kommune i Møre og Romsdal. Den renner gjennom Valldal fra Langvatnet på grensa mellom Fjord og Rauma kommuner til munningen i Norddalsfjorden ved Sylte. Vassdraget drenerer den vestlige delen av Reinheimen, mellom Romsdalen i nord og Tafjorden i sør. Nedbørsfeltet ligger for det mest vest for dalføret der sideelvene strekker seg inne i Tafjordfjella. Vassdraget drenerer også fjellområder og sidedaler mot grensen til Stordal i vest og mot Rauma kommune i nordvest (vannskiller mot Istra og Innfjordselva). Den nordvestlige delen av vassdraget ligger innenfor Trollstigen landskapsvernområde. Høgstolen (1739 moh.) er høyeste punkt innenfor nedbørfeltet. Elva er  lang, eller  regnet fra fjerneste kilde i Slettflybotnen nord for Langvatnet.

## Vannføring
Den har et nedbørfelt på  og middelvannføringen ved munningen er . Tilsiget kommer i stor grad fra høyfjellsområder og sen snøsmeltingen gir god vannføring om sommeren. I nedbørfeltet er det også en del mindre breer. Det er ingen innsjøer i lavere deler av vassdraget. I sidedalene fra omkring 700 meters høyde og oppover finnes en del mellomstore vann. Elven danner i liten grad våtmarksområder og bare i fjelldalene er det en liten tendens til meanderdanning. Nedbørfeltet grenser til Raumavassdraget og Tafjordvassdraget.

I dalbunnen faller det omkring 1000 mm nedbør i året, mens en del fjellområder i vest mottar oppmot 2500 mm. 

Hovedelven går for det meste i stryk med tydelige fosser blant annet ved Holsbrua, gjennom Gudbrandsjuvet og nedenfor Øvstesølen. Sideelvene er tildels bratte og har mange fosser. Gjennom Meiadalen går hovedelven i kraftige stryk over nakent berg, mens den i Skjerdsura ovenfor Gudbrandsjuvet går i kraftige stryk blant grove steinblokker. Turistattraksjonen Gudbrandsjuvet er en del av hovedelven.

## Tekniske inngrep
Elva er vernet mot kraftutbygging gjennom Verneplan I for vassdrag vedtatt i 1973.
Langvatnet er regulert og noe av vannføringen overføres til i Verma kraftverk. Hoelsfossen elverk utnytter fallet i Hoelsfossen og der er det også anlagt en laksetrapp forbi fossen, og ovenfor ved Berlifossen og Kyrfonnfossen. Elven er forbygd over lange strekninger og i nedre del er det tatt masser i stort omfang. Elvedeltatet ved fjorden er sterkt omformet ved forbygging og utbygging av sentrumsområdet og industritomter.

Broer over hovedelven på fylkesvei 63 (veien er for øvrig ikke bygget ut i elven): 
* Byksebrua
* Krikebrua
* Gudbrandsjuvet bro
* Holsbrua
* Uribrua
* Muri bru
I tillegg krysses elven av kommunale og private broer.

## Fisk
Valldøla er en av de største lakseførende elvene på Sunnmøre, laks og sjøørret går 15 km oppover elven. I Holsfossen og et par andre fosser ovenfor er det bygget laksetrapp. Den ble i 1990 behandlet med rotenon for å utrydde lakseparasitten gyrodactylus salaris.

## Referanser




## Eksterne lenker
*
Loukkos

**Loukkos** (واد لوكوس) er ei 176&nbsp;km lang elv i nordlige Marokko. Den springer ut i Riffjellene sør for Chefchaouen og munner ut i Atlanterhavet i havnebyen Larache. Slaget ved Alcácer Quibir i 1578 ble utkjempet ved bielven Oued Makhazine.

Nedre del av elva er et ramsarområde. Her finnes internasjonalt rødlistede fuglearter som marmorand og hvitøyeand og lokalt truede arter som topphegre, purpurhegre, rødhodeand og gressugle. Uvanlig for Marokko er hvit nøkkerose og de store pilekrattene.

## Kilder
* Ramsar – Morocco names 20 varied new Ramsar sites Besøkt 8. august 2014.

## Eksterne lenker
*
Spørreliste

En **spørreliste** er en liste med ulike spørsmål av kvalitativ art, og har blitt brukt til å samle inn kunnskap om ulike dagligdagse tema. I Norge i dag er det hovedsakelig Norsk etnologisk gransking som står for en regelmessig utsending av spørrelister. Spørrelisten har som formål å samle en kvalitativ bredde i erfaringer på temaene det blir spurt om. Svarene egner seg dermed i liten grad for å gjøre kvantitative undersøkelser.

Wilhelm Mannhardt var en av de første som brukte spørrelister i Norge. Det var på 1860-tallet. Formålet for Mannhardt var kartlegging av folkekulturen. På samme tid brukte Eilert Sundt spørrelister for blant annet å se nærmere på renslighetsstellet i Norge.    

## Referanser


## Litteratur
* Bø, Olav 1996. «Norsk etnologisk gransking – 50 år.» I: *Minnet* Foredrag ved Norsk etnologisk gransking’s 50-års jubileumssymposium 18.19.4 1996. Oslo
* Kjus, Audun 2013. «Hvorfor spørre? Norsk etnologisk gransking og spørrelistas framtid». I: *Tidsskrift for kulturforskning* Vol 12, Nr 1 (2013)
* Lid, Nils 1931: «Wilhelm Mannhardt og hans Samling av norske Folkeminne». *NFL* nr. 24. Oslo.
* Lilja, Agneta 1996: *Föreställningen om den ideala uppteckningen. En studie av ide och praktik ved traditionssamlande arkiv – ett exempel från Uppsala 1914-1945.* Uppsala.
* Moestue, Anne 1998: «Spørrelistearbeidet ved norsk etnologisk gransking.» I: Moestue, Anne og Reimund Kvideland (red.): *«Verden var hennes tekst.» Forskeren Lily Weiser-Aall. En minebok 1898 – 1998.* NFL nr. 144. Oslo.
* Skjelbred, Ann Helene Bolstad 2006: «Hva slags svar. Om spørrelister som metode og materialet som kilde.» I: *Kunnskapssamtaler. By og Bygd* årgang 39 
* Tobiassen, Anna Helene 1988: «Spørrelistesvar som del av kildetilfanget i etnologiske undersøkelser.» I: *Norveg* 31.
Ikke mitt bord

**«Ikke mitt bord»** er en norsk sang. Melodi og tekst ble skrevet av Axel Gran. Den var ett av bidragene til Melodi Grand Prix 1977, den norske uttagingen til Eurovision Song Contest 1977 i London i Storbritannia.

Sangen ble framført på norsk av Turid Pedersen i semifinalen «Nord-Norge», som omfattet Finnmark, Troms og Nordland. Bidraget vant med 235 poeng og gikk videre til finalen. «Ikke mitt bord» ble framført av på norsk av Axel Gran i finalen og endte på fjerdeplass med 55 poeng.

Teksten handler om at det er vanskelig å få kontakt med rette person i byråkratiet. Gran, som er homofil, planla å kuppe finalesendingen med å bytte ut teksten med en ny tekst som handlet om undertrykking av homofile. Men på grunn av Jahn Teigens skjelett-stunt året før, besluttet NRK at sendingen også dette året skulle gå i opptak. Dermed valgte Gran å holde seg til den opprinnelige teksten: «Så det gikk i vasken, da. Og det var jo ergerlig», sa Gran i et intervju med Skeivt arkiv i 2018.

## Innspilling
*Axel Gran med Ourland. Utgitt på singlen Bat BATS&nbsp;101 i 1977. Produsent: Tore Stefanussen.

## Referanser
Bou Regreg

**Bou Regreg** (أبو رقراق‎) er ei  lang elv i Marokko. Den springer ut i Mellom-Atlas og munner ut i Atlanterhavet mellom byene Rabat og Salé.

## Eksterne lenker
*
Tone Grøttjord

**Tone Annette Grøttjord-Glenne** (født 13. januar 1977) ble uteksaminert ved National Film and Television School, London i 2003. Eksamensfilmen *Brothers* (2002) vant studentprisen på den norske dokumentarfilmfestivalen i Volda 2003, og hennes debutfilm *Prirechnyy* (2006) ble vist på festivaler verden over og nominert til IDFA 2007.

I 2005 startet hun dokumentarfilmselskapet Sant & Usant, som hun i dag driver sammen med Anita Rehoff Larsen og hvor hun også jobber som filmprodusent og filmregissør. 

## Filmografi
**[[Alt det jeg er]]* (2020) regissert
**Gunda* (2020) (executive produsent)
**69 minutter av 86 dager* (2017) produsent
**Fra barn til borger* (2016) (executive produsent)
**Varicella* (2015) produsent
**Maiko* (2015) produsent
**Jeg er Kuba* (2015) produsent
* * [[When the boys return]] * (2012) produsert
* *[[Til ungdommen (film)]]* (2012) produsert
* *[[Ahmed almost 13]]* (2011) produsert
* *[[Selger 329]]* (2011) produsert
* *[[Knut Sigve fra Folkestad]]* (2010) produsert
* *[[Nok en dag]]* (2010) produsert
* *[[Vår mann i Kirkenes]]* (2010) produsert
* *Men livet lever* (2008) produsert
* *Prirechnyy* (2006) regissert
* *Brothers* (2002) regissert

## Kilder
* nfi
* Sant & Usant
Tal Afar

**Tal Afar ** ( arabisk: ** تلعفر ** eller ** تل عفر**,   tyrkisk: **Telafer**) er en by i det nordvestlige Irak  i provinsen Ninawa, 50&nbsp;km vest for Mosul og 200&nbsp;km nordvest  for Kirkuk.

Befolkningen består for en stor del  av turkomaner som tilhører  sjia-islam og av kurdere. Tal Afar begynte som et osmansk militært støttepunkt på en høyde [en *tal*, *tell*). Rundt denne garnisonen vokste så byen frem.

Tal Afar ligger på slettelandet sør for Aedeafjellene. Byen ligger om lag 40&nbsp;km øst for  Jebel Sinjar. En hovedvei fører fra øst til vest og knytter byen til Mosul.

Sommeren 2014 ble byen erobret av islamister fra ISIL, og store  deler av befolkningen flyktet.

## Eksterne lenker
*
Nattergal (sang)

**«Nattergal»** er en norsk sang. Melodien ble skrevet av Jonas Fjeld og teksten ble skrevet av Astor Andersen. Den var ett av bidragene til Melodi Grand Prix 1985, den norske uttagingen til Eurovision Song Contest 1985 i Göteborg i Sverige.

Sangen ble framført på norsk av Mia Gundersen og Olav Stedje. Den endte på en fjerdeplass med 56 poeng.

## Innspilling
*Mia/Olav Stedje. Utgitt på singlen EMI 006-1374747. Produsert av Jonas Fjeld.

## Referanser
Ole Jacobsen Nordbye

**Ole Jacobsen Nordbye** (født 1782 på Nordby i Ås, død 23. april 1824 samme sted) var gårdbruker og stortingsrepresentant i én periode.

Nordbye var bonde på farsgården i Ås. Han var 2. representant fra Akershus amt til Stortinget i 1818. Han var medlem av fem komiteer, blant dem om husmannsvesenet og om skyssloven. 

## Referanser


## Eksterne lenker
*
Uzo Aduba

**Uzoamaka Nwaneka «Uzo» Aduba** (født 1980) er en amerikansk skuespiller av nigeriansk opprinnelse. Hun ble internasjonalt kjent for rollen som Suzanne «Crazy Eyes» Warren i Netflix’ dramakomedie *[[Orange Is the New Black]]*. I mars 2025 hadde hun premiere med Netflix serien *The Residence*.

## Biografi
Uzo Aduba er født og oppvokst i Medfield i Massachusetts og gikk ut fra Medfield High School i 1999. Hun gikk siden på Boston University, hvor hun studerte klassisk sang og konkurrerte i friidrett.

## Referanser

## Eksterne lenker
* 
*
Hassuna

**Hassuna** (arabisk: حسونة, *Ḥasūna*) er en mesopotamisk boplass i de nordlige deler av Irak, datert til om lag 6000 f.Kr. Det arkeologiske funnstedet har sitt navn etter det moderne stedsnavnet *Tell Hassuna*. Hassunakulturen behersket jordbruk og produserte enklere keramikk. Den arkeologiske kulturen kjennemerkes av den særpregede keramikken i rødaktig ler med kremhvite detaljer.

Tell Hassuna ble funnet av 1942 av Fuad Safar. Haugen ble utgravet i 1943 og 1945 av et team fra det irakiske generaldirektorat for oldsaker, ledet av Seton Lloyd.
Utgravningene viser at det her var en avansert landsbykultur som var utbredt over hele det nordlige Mesopotamia. På Hassuna ble seks distinkte lag hus avdekket, med potter og kar fra ~5600-5350 f.Kr. Gjenstander funnet annetsteds over store områder i Midtøsten ble funnet å være av samme typer. 

## Litteratur
*M.H. Abdul Aziz og J. Slipka: «Twins from Tell Hassuna», i *Sumer*, vol. 22, no. 11, s.&nbsp;45–50, 1966
*Peder Mortensen: *Tell Shimshara, the Hassuna Period*. København: Munksgaard, 1970. 
* Seton Lloyd og Fuʼād Safar: «Tell Hassuna: Excavations by the Iraq Government Directorate General of Antiquities in 1943 and 1944». Chicago: *Journal of Near Eastern Studies*, 1944.
Leddved

**Leddved** (*Lonicera xylosteum*) er en 1-2 m høy bladfellende busk med motsatte, ovale, kortstilkede blader som er dunhårete og blågrønne med lys underside og mørkegrønn overside. Parvise blomster på felles stilk fra basis av de øvre blad. Rørformet og toleppet krone, sammenvokst nedentil. De uspiselige røde bærene sitter parvis, men er ikke sammenvokst. Blomstrer fra mai til juni. 

## Vekstmiljø
Urterike løv- og blandingsskoger, hekker, tørre steder.
 
## Utbredelse
Vanlig i nesten hele Europa. Forekommer i Norge på Østlandet fra Telemark til Tolga i Hedmark, ellers enkelte forekomster i Aust-Agder, Sogn og Fjordane og i Sør-Trøndelag. 

## Galleri

Fil:Lonicera xylosteum W.jpg
Fil:Lonicera xylosteum flowers.jpg
Fil:Rote heckenkirsche.jpg
Fil:Daniel Fuchs.CC-BY-SA.Lonicera xylosteum.jpg
Fil:Lonicera xilosteum a.JPG
Fil:Lonicera xylosteum Sturm45.jpg|
Fil:Lonicera xylosteum skogstry.jpg
Fil:Nsr-slika-098.png|


## Litteratur
* Blomsterleksikon, Richard Fitter, Alistair Fitter og Marjorie Blamey, Norsk utgave av Inger Gjærevoll, Tiden Norsk Forlag 1975, ISBN 82-10-00940-0
* Cappelens Flora. Thomas Schauer & Claus Caspari, Norsk utgave av Birger Grenager. Cappelen forlag, 1982. ISBN 82-02-04697-1

## Eksterne lenker
* 
* http://snl.no/leddved
* http://www.allkunne.no/default.aspx?menu=300&id=8867
* http://www.kristvi.net/flora/L/leddved.htm
* http://www.markblomster.com/Markblomster/Flora/L/Leddved.html
* https://helsenorge.no/Giftinformasjon/planter-og-bar/leddved
Singara

**Singara** (også **Sjiggar**; egyptisk **Senger**; gresk: Σίγγαρα τὰ) var en oldtidsby i Mesopotamia (i dag *[[Sinjar]]* i det nordlige Irak), sør for Nisibis. 

Byen, ved foten av Sinjarfjellene, hadde strategisk betydning.

Byen ble først erobret av romerne undfer keiser Trajans felttog i Østen, da general Lusius Quietus tok byen uten kamp vinteren 114; Den ble oppgitt da romerne trakk seg fra Mesopotamia i 117, men ble atter en del av Romerriket under Septimius Severus' felttog i 197. Byen ble av Severus opphøyet til status som romersk koloni, noe som også fremgår av penger myntet der under Gordian III: ΑΥΡ. CΕΠ. ΚΟΛ. CΙΝΓΑΡΑ., som er gresk skrift for byens latinske navn, *Aurelia Septimia Colonia Singara*.  I romersk tid ble Singara tungt befestet og var legionsstandort (for eksempel en tid for Legio I Parthica). Byen var en av romernes østligste utposter gjennom here 200-tallet.

I senantikken var byen flere ganger angrepet av sassanidene. I 344 stod det et stort slag her, som den romerske keiser Constantius II nesten vant - men seieren glapp på grunn av hans egne styrkers dårlige disiplin. I freden av 363 ble byen tildelt til sassanidekongen Shapur II. 

Det må på den tiden allerede ha vårt etablert en større kristen menighet der. Derfra stammet blant annet Gabriel av Sjiggar, som ble kong Khosrau IIs livlege. 

Det finnes fremdeles noen ruiner fra romertiden i Sinjar.

Det er sannsynlig at Singara er identisk med den Sinear som nevnes i Bibelen, selv om det der synes å benyttes som et områdenavn, for hele Babylonia.

## Litteratur
* David Oates: *Studies in the Ancient History of Northern Iraq*. London 1968.

## Referanser


## Eksterne lenker
* Archäologische Funde (Fotos)
Karma (Anita Skorgan)

**«Karma»** er en norsk popballade framført og komponert av Anita Skorgan. Lars Kilevold har skrevet teksten til sangen. «Karma» var et av bidragene i Melodi Grand Prix 1985, den norske uttakingen til Eurovision Song Contest 1985 i Göteborg i Sverige. Sangen kom på andreplass i den norske finalen, like bak «La det swinge» – som senere også vant den internasjonale finalen i Göteborg.

## Melodi Grand Prix
Anita Skorgan var en av flere låtskrivere som NRK hadde invitert til Melodi Grand Prix 1985. Hun leverte inn popballaden «Karma» som ble ett av ti bidrag til den norske finalen i Chateau Neuf i Oslo lørdag 30. mars 1985. I finalen var «Karma» det sjette bidraget på scenen – etter «II & II» med Rolf Graf, og før «La det swinge» med Bobbysocks. Skorgan framførte sangen selv, og med på scenen hadde hun med seg Roar Engelberg på panfløyte, mens Anders Eljas sto bak arrangementet for sangen. Skorgan avsluttet sangen med å slå på en gong.

Resultatet ble avgjort av fem distriktsjuryer og fire fagdommere: plateprodusenten Tony Visconti, Eurovision-vinneren Anne-Marie David, musikkforleggeren Stikkan Anderson og BBC-dirigenten Ronnie Hazlehurst. Hver dommer og jury ga 1–9 og 11 poeng til finalelåtene. Mens samtlige fagdommerne hadde «Karma» på topp, hadde juryene «La det swinge» som klar favoritt. Til slutt vant «La det swinge» konkurransen med 80 poeng – seks poeng foran «Karma». «La det swinge» vant senere også Eurovision Song Contest – Norges første seier i konkurransen.

## Poeng

## Innspilling
*Anita Skorgan. Utgitt på singelen Sonet T-9606 i 1985. Produsert av Svein Dag Hauge.

Sangen ble også utgitt på albumet *[[Karma (Anita Skorgan-album)|Karma]]* som kom inn på VG-lista med nummer 10 som høyeste plassering. Sangen «Karma» lå ni uker på Norsktoppen sommeren 1985, blant annet fem uker som nummer én.

## Referanser
François Thureau-Dangin

**François Thureau-Dangin** (født 3. januar 1872 i Paris, død der 24. februar 1944) var en fransk arkeolog, assyriolog og epigraf. Han spilte en viktig rolle ved dechiffreringen av de sumeriske og akkadiske språk.

Thureau-Dangin var fra 1895 til 1928 hovedkurator ved Louvre. Han var en ledende autoritet på babylonske kileskriftstekster. Sammen med Georges Dossin grunnla han *Rencontre Assyriologique Internationale*, en forening for orientalister. Han var medlem av Académie des Inscriptions et Belles Lettres.

## Verker i utvalg

* *Die sumerischen und akkadischen Königsinschriften*, Hinrichs, Leipzig 1907 (Vorderasiatische Bibliothek, Bd. 1, Abt. 1; Neudruck 1972).
* *Rituels accadiens*.  Leroux, Paris 1921 (Neudruck Zeller, Osnabrück 1975, ISBN 3-535-01494-8) 
* *Textes mathématiques babyloniens*. Brll, Leiden 1938.

## Referanser


## Litteratur
* Joseph W. Dauben, Christoph J. Scriba (utg.): *Writing the history of mathematics. Its historical development*. Birkhäuser, Basel u. a. 2002, ISBN 3-7643-6167-0, (*Science networks* 27).
ISO 3166-2:GB

**ISO 3166-2:GB** er Storbritannias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navnene til hovedinndelingene (f.eks. delstater eller fylker) av alle land med kode i ISO 3166-1. 

Hver kode består av to deler, atskilt av en bindestrek. Første del er , ISO 3166-1 alfa-2-koden for Storbritannia. Andre del består av to bokstaver.

## Nåværende koder
### Three countries and one province

#### Included for completeness

### List of subdivisions

## Se også
*ISO 3166-2, referansetabell for alle verdens lands distriktskoder
*ISO 3166-1, referansetabell for alle verdens lands koder, tobokstavskodene benyttes bl.a som toppdomener.
Maestro (Arne Schulze)

**«Maestro»** er en norsk sang. Melodien ble skrevet av Arne Schulze og teksten ble skrevet av Asbjørn Krogtoft. Den var ett av bidragene til Melodi Grand Prix 1980, den norske uttagingen til Eurovision Song Contest 1980 i Haag i Nederland.

Sangen ble framført på norsk av Hilde Heltberg. Den endte på en niendeplass med 32 poeng.

## Innspilling
*Hilde Heltberg. Utgitt på singlen EMI 8C&nbsp;006-37630 i 1980.

## Referanser
Carl Ferdinand Friedrich Lehmann-Haupt

**Carl Ferdinand Friedrich Lehmann-Haupt** (født 11. mars 1861 i Hamburg, død 24. juli 1938 i Innsbruck) var en tysk arkeolog, assyriolog og historiker.

## Bibliografi i utvalg
* *Schamasch-schum-úkīn, König von Babylonien* (1892)
* *Altbabylonisches Mass- und Gewichtssystem als Grundlage der antiken Gewichts-, Münz- und Masssysteme* (1893)
* *Zwei Hauptprobleme der altorientalischen Chronologie* (1898)
* *Babyloniens Kulturmission einst und jetzt: Ein Wort der Ablenkung und Aufklärung zum Babel-Bibel-Streit*. Leipzig: Dieterich 1903.
* *Materialien zur ältesten Geschichte Armeniens und Mesopotamiens* (1907)
* *Semiramis und Sammuramat*. Klio - Beiträge zur alten Geschichte 15,3/4, 1918.
* *Israel: seine Entwicklung im Rahmen der Weltgeschichte*. Tübingen: J.C.B. Mohr (P. Siebeck) 1911.
* *Abriss der griechischen Geschichte* (1910)
* *Die Geschichte Judäas und Israels* (1911)
* *Die chaldische Keilinschrift von Kaissaran*. Huschardzan-Festschrift aus Anlass des 100-jährigen Bestandes der Mechitharisten-Kongregation in Wien. Wien, 1911, 254-257.
* C. F. Lehmann-Haupt (et al.), *Armenien Einst und jetzt, Reisen und Forschungen* (mit Unterstützung des Königlich Preussischen Kultusministeriums), Berlin 1910.
* *Corpus Inscriptionum Chaldicarum*, herausgegeben in Verbindung mit Felix Bagel und Fritz Schachermeyr, Berlin og Leipzig 1935. Verlag von Walter de Gruyter & Co

## Referanser
Psilorhynchus

se eget avsnitt

***Psilorhynchus*** er en eiendommelig slekt av karpefisker.

De er små fisker som er tilpasset et liv på bunnen av bekker og elver med sterk strøm. Ryggen er hvelvet, og buksiden er flat. Brystfinnene har fire eller flere ugrenede stråler. Skjellene er relativt små. Munnen er liten, sitter på undersiden av hodet og har tykke lepper. Gjelleåpningene er små, og det er ingen skjeggtråder ved munnen. Sidelinjen er fullstendig. Svelgbeina har en rad med fire tenner. Svømmeblæren er liten. Maksimal lengde er omtrent 8&nbsp;cm.

Den systematiske stillingen til slekten har vært omstridt helt siden McClelland beskrev den i 1839. De har vært plassert i fire ulike familier, Cyprinidae, Balitoridae, Cobitidae og i en selvstendig familie, Psilorhynchidae. En studie av gjellebuene fra 2007 antydet at *Psilorhynchus* er mer i slekt med andre karpefisker enn med karpefamilien (Cyprinidae). En analyse av mitokondrielt DNA fra 2008 plasserer derimot *Psilorhynchus* midt i Cyprinidae, nært karpe og karuss.

I 2011 ble det publisert en fylogenetisk studie som brukte 127 ulike morfologiske karakterer. Den konkluderer med *Psilorhynchus* hører til i en egen familie, Psilorhynchidae. Denne familien og karpefamilien utgjør til sammen overfamilien Cyprinoidea, som er søstergruppen til alle andre karpefisker.

*Psilorhynchus* er utbredt i nedslagsfeltene til Ganges og Brahmaputra i nordøstre India, Nepal, Bangladesh og sørøstre Tibet, i De vestlige Ghatfjellene i Sør-India, i nedslagsfeltet til Irrawaddy i nordlige og sentrale Myanmar og i Ataran i sørlige Myanmar.

## Arter
Før 2007 var det bare beskrevet 7 arter i slekten, men i 2015 er det totalt 26 anerkjente arter.

* *Psilorhynchus amplicephalus*
* *Psilorhynchus arunachalensis*
* *Psilorhynchus balitora*
* *Psilorhynchus brachyrhynchus*
* *Psilorhynchus breviminor*
* *Psilorhynchus chakpiensis*
* *Psilorhynchus gokkyi*
* *Psilorhynchus hamiltoni*
* *Psilorhynchus homaloptera*
* *Psilorhynchus kaladanensis*
* *Psilorhynchus khopai*
* *Psilorhynchus maculatus*
* *Psilorhynchus melissa*
* *Psilorhynchus microphthalmus*
* *Psilorhynchus nepalensis*
* *Psilorhynchus ngathanu*
* *Psilorhynchus nudithoracicus*
* *Psilorhynchus olliei*
* *Psilorhynchus pavimentatus*
* *Psilorhynchus piperatus*
* *Psilorhynchus pseudecheneis*
* *Psilorhynchus rahmani*
* *Psilorhynchus robustus*
* *Psilorhynchus rowleyi*
* *Psilorhynchus sucatio*
* *Psilorhynchus tenura*

## Referanser


## Eksterne lenker
*
Anfi Gruppen

**Anfi Gruppen** er et ferieselskap som ble grunnlagt av den norske entreprenøren Bjørn Lyng i 1988, og eies i dag likt av *Anfi International BV* og *Grupo Santana Cazorla*. Selskapet er medlem av den europeiske *Resort Development Organisation*, og har mer enn 1&nbsp;000 medarbeidere og en årlig omsetning på rundt €100 millioner. Blant ferieanleggene selskapet eier er Anfi del Mar og Anfi Tauro Golf & Luxury Resorts.

## Historikk
I desember 2000 kjøpte det tyske Preussag AG (siden 2002: TUI) en aksjemajoritet på 51&nbsp;% i hotellkjeden. 

I 2004 solgte TUI tilbake sin eierandel for €44,3 mill. til Lyng-gruppens *Anfi International BV*.

Den kanariske gruppen *Santana Cazorla* hadde samme år kjøpt 50&nbsp;% av aksjene.

## Anlegg
### Anfi del Mar

Gruppens første anlegg var Anfi del Mar. som er lokalisert i Arguineguín, på sydvestsiden av den spanske øya Gran Canaria. Anlegget består av fire ferieklubber med rett under 1&nbsp;000 leiligheter, som disponeres av 30&nbsp;000 medlemmer, hvorav 7&nbsp;000 norske. De fire ferieklubbene har felles parkanlegg, et kjøpesenter, en marina med 80 båtplasser, en planmessig anlagt øy i hjerteform og en kunstig sandstrand med 20 tonn hvit karibisk sand.

### Anfi Tauro Golf & Luxury Resorts
I tillegg til Anfi del Mar eier gruppen Anfi Tauro Golf & Luxury Resorts i Taurodalen. I år 2002 begynte byggearbeidene, og det første hotellet i det nye anlegget, *Anfi Emerald Club* med to golfbaner (9- og 18-hulls baner), ble ferdigstilt i 2008.

## Utmerkelser
* 1997: *Nummer 1 av alle ferieanlegg i Spania*, tildelt for Anfi del Mar av det spanske turistdepartementet.
* 2008: *European & African Property Award 2008*, tildelt av CNBC.

## Referanser


 
 



## Eksterne lenker
*
Romleir

En **romleir** er en form for leir for barn og ungdom med fokus på romforskning og romfart. Aktivitetene på leiren inkluderer gjerne eksperimenter, beregninger og organisering av rakettoppskytninger, i tillegg til forelesninger fra romforskere og ingeniører.

Den første romleiren ble etablert i 1992 i USA på initiativ fra Wernher von Braun, som hadde vært på museet U.S. Space & Rocket Center i Alabama og observert barn som studerte raketter og tok notater. Etter etableringen av United States Space Camp i Alabama spredte romleirene seg, først til andre amerikanske delstater – Florida og California – og senere til andre land som Canada, Frankrike, Belgia og Tyrkia.

European Space Camp ble opprettet i 1996, med 20 deltagere fra Skandinavia. Etter en vellykket start ble leiren et årlig arrangement og stadig utvidet, slik at den i 2012 hadde 400 deltagere fra mer enn 20 land.

## Referanser
Taylor Schilling

**Taylor Schilling** (født 27. juli 1984) er en amerikansk skuespiller. Hun ble internasjonalt kjent for hovedrollen som Piper Chapman i Netflix’ dramakomedie *[[Orange Is the New Black]]*. Schilling hadde sin filmdebut i filmen *Dark Matter* i 2007, hvor hun spilte mot Meryl Streep.

Schilling gikk på Fordham University hvor hun fikk sin Bachelor of Arts i 2006. Hun gikk videre på masterprogram i skuespill ved New York University, men hun sluttet studiene etter to år og begynte med prøvespilling.

## Referanser

## Eksterne lenker
* 
*
Fulgence Fresnel

**Fulgence Fresnel** (født 15. april 1795 i Mathieu i Frankrike, død 30. november 1855 i Bagdad i Irak) var en fransk orientalist og diplomat. Han var bror til fysikeren Augustin Jean Fresnel.

## Liv og virke
Han studerte først naturvitenskap, litteratur og språk, og oversatte noen verker av Berzelius, noveller av Ludwig Tieck og fragmenter av en kinesisk roman (*Fragments chinois*, 1822–23) til fransk. I Paris studerte han under Silvestre de Sacy. I 1826 lærte han seg arabisk i maronittenes kollegium i Roma.

I 1830-årene var han fransk konsul i Jidda. Her ble han fortrolig med lokale dialekter, og kom i kontakt med etterkommere av det himjarittiske kongedømme. Fresnel antas å være den første europeer som har oversatt gamle himjariske innskrifter. 

I 1851 ble han utnevnt til leder for en vitenskapelig ekspedisjon til Mesopotamia, og var da ledsaget av assyriologen Jules Oppert. Da ekspedisjonens medlemmer vendte tilbake til Europa i 1854, bestemte han seg for å forbli der han var. 

Han døde den 30. november 1855 i Bagdad. 

## Verker i utvalg
* *Hoa-tchou-onan ou le Livre mystérieux*, 1822
* *Poésies du désert de Schanfara*, 1834
* ''Lettres sur l’histoire des Arabes avant l’islamisme'', 1837
*"L'Arabie", i Revue des Deux Mondes, bind 17, 1839
* *Explications d’inscriptions himyarites*, 1838, 1845

## Referanser


## Litteratur
* Gustave Vapereau: *Dictionnaire universel des contemporains*, Paris, Louis Hachette, 1858, s. 703.
Carl August av Slesvig-Holsten-Gottorp

**Carl August** (også Karl. født 26. november 1706 på Gottorp, død 31. mai 1727 i St. Petersburg) var prins av Slesvig-Holsten-Gottorp av huset Oldenborg samt fyrstbiskop av Lübeck.  

Carl August var sønn av Christian August og Albertine Friederike av Baden-Durlach, og etterfulgte sin far som biskop. Den dansk-norske kongedatter Frederikke Amalie var hans bestemor. 

Han reiste til St. Petersburg for å giftes med storfyrstinne – senere tsarina – Elizabeth, men døde før ekteskapet kom i stand. Liket ble overført til Lübeck og gravlagt i fyrstebiskopenes gravkapell i Lübeck domkirke. I embedet ble han etterfulgt av sin bror Adolf Frederik.

## Litteratur
* Ernst-Günther Prühs: *Geschichte der Stadt Eutin*. Struve’s Verlag, Eutin 1994, ISBN 3-923457-23-5.

## Referanser
Fastings gate (Oslo)

**Fastings gate** (1-7, 2-8) er en gate på Fagerborg i bydel St. Hanshaugen i Oslo. Den går mellom Fagerborggata (like ved Døvekirken) og Pilestredet.

Gaten fikk navn i 1874 etter forfatteren Claus Fasting. Bebyggelsen består av villaer og frittliggende leiegårder, hovedsakelig fra sent 1800-tall.

## Kilder
* 

## Eksterne lenker
* 
* Lokalhistoriewiki